CELEX: 32007L0021
Language: fi
Date: 2007-04-10 00:00:00
Title: Komission direktiivi 2007/21/EY, annettu 10 päivänä huhtikuuta 2007 , neuvoston direktiivin 91/414/ETY muuttamisesta tehoaineiden atsoksistrobiini, imatsaliili, kresoksiimimetyyli, spiroksamiini, atsimsulfuroni, proheksadionikalsium ja fluroksipyyri liitteeseen I sisällyttämisen päättymispäivien osalta (ETA:n kannalta merkityksellinen teksti )

12.4.2007   
            
            
               FI
            
            
               Euroopan unionin virallinen lehti
            
            
               L 97/42
            
         
      KOMISSION DIREKTIIVI 2007/21/EY,
   annettu 10 päivänä huhtikuuta 2007,
   neuvoston direktiivin 91/414/ETY muuttamisesta tehoaineiden atsoksistrobiini, imatsaliili, kresoksiimimetyyli, spiroksamiini, atsimsulfuroni, proheksadionikalsium ja fluroksipyyri liitteeseen I sisällyttämisen päättymispäivien osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 5 artiklan 5 kohdan,
   sekä katsoo seuraavaa:
   
               (1)
            
            
               Direktiivin 91/414/ETY liitteeseen I on sisällytetty seuraavat tehoaineet: atsoksistrobiini komission direktiivillä 98/47/EY (2)1 päivään heinäkuuta 2008 saakka, imatsaliili komission direktiivillä 97/73/EY (3)31 päivään joulukuuta 2008 saakka, kresoksiimimetyyli komission direktiivillä 1999/1/EY (4)31 päivään tammikuuta 2009 saakka, spiroksamiini komission direktiivillä 1999/73/EC (5)1 päivään syyskuuta 2009 saakka, atsimsulfuroni komission direktiivillä 1999/80/EY (6)1 päivään lokakuuta 2009 saakka, proheksadionikalsium komission direktiivillä 2000/50/EY (7)20 päivään lokakuuta 2010 saakka ja fluroksipyyri komission direktiivillä 2000/10/EY (8)30 päivään marraskuuta 2010 saakka.
            
         
               (2)
            
            
               Tehoaineen sisällyttäminen voidaan uusia hakemuksesta edellyttäen, että hakemus tehdään vähintään kaksi vuotta ennen sisällyttämisen päättymistä. Komissio on vastaanottanut kaikkien edellä mainittujen tehoaineiden sisällyttämisen uusimista koskevat hakemukset.
            
         
               (3)
            
            
               Komissio vahvistaa liitteeseen I sisällyttämisen uusimisen kannalta välttämättömien lisätietojen toimittamista ja arviointia koskevat yksityiskohtaiset säännöt. Tämän vuoksi on perusteltua uusia edellä mainittujen tehoaineiden sisällyttäminen liitteeseen I tarvittavaksi ajaksi, jotta ilmoittajat voivat laatia hakemuksensa ja jotta komissio voi järjestää niiden arvioinnin ja tehdä asiassa päätöksen.
            
         
               (4)
            
            
               Direktiiviä 91/414/ETY on sen vuoksi muutettava.
            
         
               (5)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 12 päivästä joulukuuta 2007. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 13 päivästä joulukuuta 2007.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 10 päivänä huhtikuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2007/6/EY (EUVL L 43, 15.2.2007, s. 13).
   
      (2)  EYVL L 191, 7.7.1998, s. 50.
   
      (3)  EYVL L 353, 24.12.1997, s. 26.
   
      (4)  EYVL L 21, 28.1.1999, s. 21.
   
      (5)  EYVL L 206, 5.8.1999, s. 16; oikaisu: EYVL L 221, 21.8.1999, s. 19.
   
      (6)  EYVL L 210, 10.8.1999, s. 13.
   
      (7)  EYVL L 198, 4.8.2000, s. 39.
   
      (8)  EYVL L 57, 2.3.2000, s. 28.
   
      LIITE
      Korvataan direktiivin 91/414/ETY liitteessä I olevat rivit 1, 2, 3, 4, 5, 6 ja 8 seuraavasti:
      
         
                     ”1
                  
                  
                     Imatsaliili
                     CAS-numero: 73790–28–0, 35554–44–0
                     CIPAC-numero: 335
                  
                  
                     (+)-1-(β-allyloksi-2,4-dikloorifenyylietyyli) imidatsoli tai (+)-allyyli-1-(2,4-dikloorifenyyli)-2-imidatsoli-1-yylietyylieetteri
                  
                  
                     975 g/kg
                  
                  
                     1. tammikuuta 1999
                  
                  
                     31. joulukuuta 2011
                  
                  
                     Lupa voidaan myöntää ainoastaan sienitautien torjunta-aineena käyttöä varten.
                     Seuraaviin käyttötarkoituksiin sovelletaan seuraavia erityisehtoja:
                     
                                 —
                              
                              
                                 sadonkorjuun jälkeen tapahtuvaan käyttöön hedelmien, vihannesten ja perunoiden käsittelyssä voidaan myöntää lupa ainoastaan silloin, kun käytössä on asiaankuuluva puhdistusjärjestelmä tai luvan myöntävä jäsenvaltio katsoo riskiarvioinnin perusteella osoitetuksi, että käsittelyliuoksen päästöt eivät aiheuta kohtuutonta vaaraa ympäristölle eivätkä varsinkaan vesieliöille,
                              
                           
                                 —
                              
                              
                                 sadonkorjuun jälkeen tapahtuvaan perunoiden käsittelyyn voidaan myöntää lupa ainoastaan silloin, kun luvan myöntävä jäsenvaltio katsoo riskiarvioinnin perusteella osoitetuksi, että käsitellyistä perunoista peräisin olevat käsittelyjätteet eivät aiheuta kohtuutonta vaaraa vesieliöille,
                              
                           
                                 —
                              
                              
                                 ulkotiloissa tapahtuvaan lehtien käsittelyyn voidaan myöntää lupa ainoastaan silloin, kun luvan myöntävä jäsenvaltio katsoo riskiarvioinnin perusteella osoitetuksi, että käyttö ei aiheuta kohtuuttomia haittavaikutuksia ihmisten tai eläinten terveyteen eikä ympäristöön.
                              
                           Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 11. heinäkuuta 1997.
                  
               
                     2
                  
                  
                     Atsoksistrobiini
                     CAS-numero: 131860–33–8
                     CIPAC-numero: 571
                  
                  
                     Metyyli(E)-2-{2[6-(2-syanofenoksi)pyrimidiini-4-yylioksi]fenyyli-3-metoksiakrylaatti
                  
                  
                     930 g/kg (Z-isomeeriä enintään 25 g/kg)
                  
                  
                     1. heinäkuuta 1998
                  
                  
                     31. joulukuuta 2011
                  
                  
                     Lupa voidaan myöntää ainoastaan käyttöön sienitautien torjunta-aineena.
                     Yhtenäisten periaatteiden mukaisesti tehtävissä päätöksissä olisi kiinnitettävä erityistä huomiota vesieliöihin kohdistuvaan vaikutukseen. Lupaedellytyksiin on sisällyttävä tarvittaessa riskinhallintatoimenpiteitä.
                     Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 22. huhtikuuta 1998.
                  
               
                     3
                  
                  
                     Kresoksiimi-metyyli
                     CAS-numero: 143390–89–0
                     CIPAC-numero: 568
                  
                  
                     Metyyli (E)-2-metoksi-imino-2-[2-(o-tolyylioksimetyyli)fenyyli] asetaatti
                  
                  
                     910 g/kg
                  
                  
                     1. helmikuuta 1999
                  
                  
                     31. joulukuuta 2011
                  
                  
                     Lupa voidaan myöntää ainoastaan käyttöön sienitautien torjunta-aineena.
                     Yhtenäisten periaatteiden mukaisesti tehtävissä päätöksissä jäsenvaltioiden on kiinnitettävä erityistä huomiota pohjavesien suojeluun herkillä alueilla.
                     Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 16. lokakuuta 1998.
                  
               
                     4
                  
                  
                     Spiroksamiini
                     CAS-numero: 1181134–30–8
                     CIPAC-numero: 572
                  
                  
                     (8-tert-butyyli-1,4-dioksaspiro [4.5] dekanaani-2-yylimetyyli)-etyylipropyyliamiini
                  
                  
                     940 g/kg (dia-stereomeerit A ja B yhdistettyinä)
                  
                  
                     1. syyskuuta 1999
                  
                  
                     31. joulukuuta 2011
                  
                  
                     Lupa voidaan myöntää ainoastaan sienitautien torjunta-aineena käyttöä varten.
                     Yhtenäisten periaatteiden mukaisesti tehtävissä päätöksissä jäsenvaltioiden on
                     
                                 —
                              
                              
                                 kiinnitettävä erityistä huomiota käyttäjän turvallisuuteen ja varmistettava, että lupaedellytyksiin sisältyy asianmukaisia suojatoimenpiteitä
                                 ja
                              
                           
                                 —
                              
                              
                                 kiinnitettävä erityistä huomiota tehoaineen vaikutuksiin vesieliöihin ja varmistettava, että lupaedellytyksiin sisältyy tarvittaessa riskinhallintatoimenpiteitä.
                              
                           Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 12. toukokuuta 1999.
                  
               
                     5
                  
                  
                     Atsimsulfuroni
                     CAS-numero: 120162–55–2
                     CIPAC-numero: 584
                  
                  
                     1-(4,6-dimetoksipyrimidiini-2-yyli)-3-[1-metyyli-4-(2-metyyli-2H-tetrasoli-5-yyli)-pyratsoli-5-yylisulfonyyli]-urea
                  
                  
                     980 g/kg
                  
                  
                     1. lokakuuta 1999
                  
                  
                     31. joulukuuta 2011
                  
                  
                     Lupa voidaan myöntää ainoastaan käyttöön rikkakasvien torjunta-aineena.
                     Lupaa ei saa myöntää atsimsulfuronin käyttöön lentolevityksessä.
                     Yhtenäisten periaatteiden mukaisesti tehtävissä päätöksissä jäsenvaltioiden on kiinnitettävä erityistä huomiota vesieliöihin ja muihin kuin kohdelajina oleviin maanpäällisiin kasveihin kohdistuviin vaikutuksiin ja varmistettava, että lupaedellytyksiin sisältyy tarvittaessa riskinhallintatoimenpiteitä (esim. riisinviljelyssä vettä on pidettävä pellolla tietty vähimmäisaika ennen veden valuttamista pois).
                     Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 2. heinäkuuta 1999.
                  
               
                     6
                  
                  
                     Fluroksipyyri
                     CAS-numero: 69377–81–7
                     CIPAC-numero: 431
                  
                  
                     4-amino-3,5-dikloori-6-fluori-2-pyridyylioksietikkahappo
                  
                  
                     950 g/kg
                  
                  
                     1. joulukuuta 2000
                  
                  
                     31. joulukuuta 2011
                  
                  
                     Lupa voidaan myöntää ainoastaan käyttöön rikkakasvien torjunta-aineena.
                     Yhtenäisten periaatteiden mukaisesti tehtävissä päätöksissä jäsenvaltioiden on
                     
                                 —
                              
                              
                                 otettava huomioon tarkastelukertomuksen 7 kohdassa edellytetyt lisätiedot,
                              
                           
                                 —
                              
                              
                                 kiinnitettävä erityistä huomiota pohjavesien suojeluun,
                              
                           
                                 —
                              
                              
                                 kiinnitettävä erityistä huomiota tehoaineen vaikutuksiin vesieliöihin ja varmistettava, että lupaedellytyksiin sisältyy tarvittaessa riskinhallintatoimenpiteitä.
                              
                           Jäsenvaltioiden on ilmoitettava komissiolle, jos tarkastelukertomuksen 7 kohdassa edellytettyjen lisäkokeiden tuloksia ja tietoja ei ole toimitettu 1. joulukuuta 2000 mennessä.
                     Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 30. marraskuuta 1999.
                  
               
                     8
                  
                  
                     Proheksadioni-kalsium
                     CAS-numero: 127277–53–6
                     CIPAC-numero: 567
                  
                  
                     Kalsium 3,5-diokso-4-propionyylisykloheksaani-karboksylaatti
                  
                  
                     890 g/kg
                  
                  
                     1. lokakuuta 2000
                  
                  
                     31. joulukuuta 2011
                  
                  
                     Lupa voidaan myöntää ainoastaan kasvien kasvunsäätelyaineena käyttöä varten.
                     Päivämäärä, jona tarkastelukertomus saatiin valmiiksi pysyvässä kasvinsuojelukomiteassa: 16. kesäkuuta 2000.”